b'\n_START_ARTICLE_\n\xc5\xbdupnija Vurberk\n_START_SECTION_\nZgodovina\n_START_PARAGRAPH_\n\xc5\xbdupnija na Vurberku je stara preko 200 let. Cerkev, ki je posve\xc4\x8dena Devici Mariji Vnebovzeti, pa je bila zgrajena v letih 1776 - 1779. Pred tem je na istem mestu stala manj\xc5\xa1a cerkev, sezidana v 14. stoletju in posve\xc4\x8dena Sv. Miklav\xc5\xbeu, zavetniku splavarjev. Svoj praznik \xc5\xbeupnija slavi 15. avgusta na dan Velikega \xc5\xa1marna (tudi: Velika ma\xc5\xa1a, Velika gospojnica), ko je v kraju veliko in tradicionalno\xc2\xa0\xc2\xbb\xc5\xbeegnanje\xc2\xab\xc2\xa0s procesijo okrog\xc2\xa0\xc2\xbbkanonperga\xc2\xab\xc2\xa0(topovski hrib) s \xc5\xa1tirimi evangeliji. V preteklosti je bilo \xc5\xbeegnanje tudi ob Mali ma\xc5\xa1i (8.septembra), a se je to z leti opustilo , ko so \xc5\xa1tevilni romarji iz Slovenskih goric prihajali k vurber\xc5\xa1ki Devici Mariji.'